Gradska knjižnica Slavonski Brod

Glazbom i dobrim vinom ususret emocijama!
2025-08-20 19:00 - 20:00 (Europe/Zagreb)
„Vino u stihu – Vino u glazbi“

Srijeda, 20. kolovoza 2025.
19:00 sati
Velika dvorana Gradske knjižnice Slavonski Brod

Ugodna ljetna večer ispunjena stihovima Brodskih pjesnika i notama Bernarde Bobovečki i Stjepana Đakovića.

Degustacija vina uz podršku Turističke zajednice područja „Slavonski Brod-Posavina“.

Ulaz slobodan.

Dođite i otkrijte zašto je „vino poezija u bocama“!

UČENICIMA PRVIH RAZREDA OSNOVNIH ŠKOLA I PRVIH RAZREDA SREDNJIH ŠKOLA BESPLATAN UPIS U KNJIŽNICU
2025-09-08 - 2025-10-31
Dragi prvašići,

Gradska knjižnica Slavonski Brod širom otvara vrata za vas!
Znamo da vam nije lako krenuti u nepoznato i zato smo odlučili biti vaš vjetar u leđa!
Pozivamo vas da se BESPLATNO učlanite u knjižnicu (od 8. rujna 2025. do 31. listopada 2025. godine) ili ukoliko ste već naš član možete besplatno OBNOVITI članarinu!

KAKO TO UČINITI?

Učenici prvih razreda OSNOVNIH škola trebaju doći na DJEČJI ODJEL s roditeljima i/ili skrbnicima i/ili starateljima i donijeti potvrdu o upisu u prvi razred. Potvrde o upisu u školsku godinu 2025./2026. možete dobiti u tajništvu, referadi škole i/ili e-Dnevniku. POTVRDA JE OBAVEZNA I MORA SE DOSTAVITI U PAPIRNATOM OBLIKU!

Učenici prvih razreda SREDNJIH škola trebaju doći na ODJEL ZA ODRASLE s roditeljima i/ili skrbnicima i/ili starateljima i donijeti potvrdu o upisu u prvi razred. Ukoliko dolazak navedenih osoba (u daljnjem tekstu „odgovornih“) nije moguć, učenik može isprintati online pristupnicu, ispuniti je i dati na potpis odgovornoj osobi. Postoji i mogućnost da učenik osobno dođe u knjižnicu po pristupnicu, ponese ju kući te ju vrati ispunjenu i potpisanu ZAJEDNO S POTVRDOM!
Potvrde o upisu u školsku godinu 2025./2026. možete dobiti u tajništvu, referadi škole i/ili e-Dnevniku (obavezno dostaviti u papirnatom obliku!).

Veselimo se koracima koji vas vode k nama!
Svim učenicima SRETNA ŠKOLSKA GODINA!
Još sitno brojimo do početka!

Novi sastanak Čitateljske grupe
2025-09-11 18:00 - 19:00
Novi sastanak Čitateljske grupe
Nadamo se da ste se odmorili tijekom ljetne pauze jer najavljujemo novi sastanak Čitateljske grupe! Pozivamo vas da nam se pridružite kako bismo zajedno uronili u jedno od najpoznatijih djela 20. stoljeća – roman “Proces” Franza Kafke.
Ne propustite priliku za kvalitetno druženje uz književnost i raspravu koja će obogatiti našu čitateljsku zajednicu. Vidimo se na našem sljedećem susretu, u četvrtak 11. rujna 2025. godine s početkom u 18 sati u Maloj dvorani Gradske knjižnice Slavonski Brod.
Napomena: Ako želite postati član, pošaljite upit na e-mail voditelju grupe Hrvoju Gaži i pridružite nam se. E-mail adresa: hgazo@yahoo.com

PETKOM U PET
2025-09-19 17:00 - 18:00
Dragi naši umirovljenici,
pozivamo vas na posebno druženje u sklopu programa “Petkom u pet”!Tema ovog susreta je povezanost fizičkog i mentalnog zdravlja u zlatnim godinama, a kroz interaktivnu radionicu i predavanje vodit će vas mag. psych. Jelena Palikuća.
Petak, 19. rujna 2025. u 17 sati
Velika dvorana Gradske knjižnice Slavonski Brod
Saznajte kako tjelesna aktivnost, zdrave navike i briga o sebi mogu pozitivno utjecati na vaše mentalno zdravlje i kvalitetu života.
Očekuje vas zanimljivo, poučno i motivirajuće druženje u opuštenoj atmosferi.
✨ Ulaz je besplatan!
Dođite, povedite prijatelje i uživajte u petku koji je rezerviran baš za vas.
Program je podržan sredstvima Ministarstva kulture i medija Republike Hrvatske.

IDEM DALEKO I OSTAJEM TAMO
2025-09-23 18:00 - 19:00
Pozivamo vas na promociju romana “Idem daleko i ostajem tamo” i ostalih književnih djela autora Damira Kerdića.
📚 Datum: 23. rujna 2025.🕕 Vrijeme: 18:00📍 Mjesto: Velika dvorana Gradske knjižnice Slavonski Brod
Dođite i podržite domaćeg autora te uživajte u večeri posvećenoj književnosti!👉 Ulaz slobodan!

klUPKO smijeha 2026.
2025-10-01 - 2025-12-01
Drage spisateljice i spisatelji, kao i oni koji će to tek postati,
pozivamo vas na sudjelovanje na 8. natječaj za kratku humorističnu priču Hrvatske klUPKO smijeha 2026.

Propozicije natječaja nalaze se na : Natječaj KlUPko smijeha 2026.

IDEM U PENZIJU - I ŠTO SAD?
2025-10-01 17:00 - 18:00
Vrijeme penzije ne znači kraj, već novi početak!
Knjiga „Idem u penziju – i što sad?”, otvara prostor za promišljanja, snove i nove prilike. Ovo je priča o tome kako pronaći radost, smisao i ljepotu svakog dana, a posebno onda kada kad završimo jedno životno poglavlje. Dođite i zajedno otkrijmo kako dani nakon radnog vijeka mogu biti ispunjeni i kreativni.
Predstavljanje knjige Mire Lončar Dušek održat će se u srijedu 1. listopada s početkom u 17 sati u prostoru Velike dvorane Knjižnice.

KREATIVNE RADIONICE ZA ONKOLOŠKE BOLESNIKE_raspored za LISTOPAD
2025-10-02 - 2025-10-31
Dragi korisnici i svi zainteresirani,

Kreativne radionice za onkološke bolesnike se nastavljaju i u mjesecu LISTOPADU!
Radionice će se održati u prostorijama Crvenog križa i SRC Vijuš.
Točan raspored radionica možete vidjeti na plakatu!

Prijave nisu potrebne i radionice su besplatne!

Psihijatrijska hospitalizacija
2025-10-07 18:00 - 19:00
Predstavljanje knjige „Psihijatrijska hospitalizacija“ autorice Martine Barbiš, mag.psych., u organizaciji Udruge za unapređenje mentalnog zdravlja „Vrapčići“.
Predstavljanje će se održati u utorak, 7. listopada 2025. u 18:00 sati u Kući tambure – slavonska notna bajka (Vukovarska 1A, Slavonski Brod).

KNJIŽNIČARI: ORIGINALNI INFLUENCERI_online natječaj
2025-10-15 - 2025-11-09
Uključite se u naš kreativni natječaj povodom Mjeseca hrvatske knjige!
Pošaljite svoj crtež, ilustraciju ili fotografiju na temu knjižničara kao influencera.
Pošaljite do 9. 11. 2025. na: odnosisjavnoscu.gksb@gmail.com
Sve radove objavljujemo 10. studenoga na našoj Facebook stranici, a do 14. studenoga u 12:00 sati glasajte za svoje favorite!
Rad s najviše lajkova osvaja nagradu!
Propozicije možete pogledati u nastavku:
KNJIŽNIČARI originalni influenceri_propozicija natječaja
Sretno svima!

MJESEC HRVATSKE KNJIGE, 2025.
2025-10-15 - 2025-11-15
„Oh, kako je dobro biti među ljudima koji čitaju knjige.” – Rainer Maria Rilke

U sklopu Mjeseca hrvatske knjige 2025. s temom „Odabrali knjižničari“ donosimo vam program Knjižnice za naredni period!
Pozivamo vas da nam se pridružite u nizu online događanja.
Knjižnica je u procesu energetske obnove, no čitanje i druženje s knjigom, ali i s nama ne staje!
Pratite nas, uključite se i otkrijte što su to vaši knjižničari odabrali!

Od bloga do prepoznatljivog brenda – online predavanje
2025-11-05 18:00 - 19:00
U srijedu, 5. studenog 2025. godine s početkom u 18 sati održat će se online predavanje Ene Kokanović Nagy koja je poznata i pod imenom Slavonka. Ena će podijeliti svoje iskustvo o putovanju od pisanja bloga o gastronomiji do posla u svijetu društvenih mreža i marketinga.

Saznajte kako je stvorila prepoznatljiv brend te koji su izazovi i ljepote posla u digitalnom marketingu. Ako vas zanima kako izgleda svakodnevica u ovom dinamičnom i kreativnom okruženju ovo predavanje bit će pravo mjesto za vas.

Priključite se putem aplikacije Google Meet i ove poveznice https://meet.google.com/hyr-tric-ujy

Program će se održati u okviru programa Moja st(r)anica.
Program je sufinanciran sredstvima Ministarstva kulture i medija Republike Hrvatske.

POVRAT KNJIGA BEZ ZAKASNINE
2025-11-11 07:30 - 19:30
Dan hrvatskih knjižnica – 11.11.2025.
Povodom Dana hrvatskih knjižnica, pripremili smo posebnu akciju za naše zaboravne korisnike.
Dan vraćanja knjiga uz OPROST ZAKASNINE! Samo 11. studenoga 2025., vratite knjige bez brige o zakasnini!
Ne propustite ovu priliku – vidimo se u Knjižnici!

Novi sastanak Čitateljske grupe
2025-11-20 18:00 - 19:00
Novi sastanak Čitateljske grupe
Pozivamo vas na novi sastanak Čitateljske grupe koji će se održati u Knjižnici, u četvrtak, 20. studenoga 2025. u 18 sati. Ovoga puta razgovaramo o romanu Sinovi, kćeri autorice Ivane Bodrožić.
Sinovi, kćeri snažan je roman, a njegova priča kroz tri perspektive ostavlja čitatelja u razmišljanju dugo nakon posljednje stranice. Ako volite romane koji potiču razgovor i donose teme o kojima vrijedi promišljati – ovaj sastanak ne želite propustiti. A čak i ako niste uspjeli pročitati knjigu, dođite – svi su dobrodošli! Radujemo se vašem dolasku!
Napomena: Ako želite postati član, pošaljite upit na e-mail voditelju grupe Hrvoju Gaži i pridružite nam se. E-mail: hgazo@yahoo.com

Dizajn naslovnice: Ivana Pamuković

Predstavljanje knjige autorice Sandre Vlašić
2025-11-25 17:00 - 18:00
Što je Futur treći? Glagolsko vrijeme, izmišljena-zamišljena budućnost ili nestvarno stvarna sadašnjost? Vrijedi li se boriti sa neusporedivo jačim od sebe ?
Saznat ćete na događanju Zelene knjižnice u razgovoru s autoricom romana Futur treći, Sandrom Vlašić.
Kada? Utorak 25.11.2025. u 17.00
Gdje? U Multimedijalnoj dvorani Gradske knjižnice Slavonski Brod.
Program Zelene knjižnice provodi Brodsko ekološko društvo-BED u suradnji sa Gradskom knjižnicom Slavonski Brod i uz podršku Grada Slavonskog Broda.
Ulaz je besplatan!

KREATIVNE RADIONICE ZA ONKOLOŠKE BOLESNIKE
2025-12-04 - 2025-12-11
Dragi korisnici i svi zainteresirani,

Kreativne radionice za onkološke bolesnike se nastavljaju i u mjesecu PROSINCU!
Radionice će se održati u prostorijama Crvenog križa i SRC Vijuš.
Točan raspored radionica možete vidjeti na plakatu ispod!

Prijave nisu potrebne i radionice su besplatne!

POD TINOVIM I VLADINIM KIŠOBRANOM
2025-12-04 12:00 - 13:00
Pozivamo vas na tradicionalni program POD TINOVIM I VLADINIM KIŠOBRANOM!
Program je posvećen 125. obljetnici Društva hrvatskih književnika (1900.-2025.),
Tinu Ujeviću i Vladimiru Remu.

Vidimo se u četvrtak, 4. prosinca 2025. s početkom u 12 sati!

Interpretacijski centar Ivane Brlić-Mažuranić.

ČITATELJSKA GRUPA
2025-12-09 08:00 - 17:00
Novi sastanak Čitateljske grupe
Pozivamo vas na novi sastanak Čitateljske grupe koji će se održati 11. prosinca 2025. godine u 18 sati u Knjižnici. Ovoga puta razgovaramo o jednom od najvećih američkih književnih klasika – Velikom Gatsbyju autora Francisa Scotta Fitzgeralda.
Smješten u doba 1920-ih, Veliki Gatsby vodi nas u svijet raskoši, zabava i velikih snova, ali i iluzija, razočaranja i neostvarenih ljubavi. Dobrodošli su svi – i oni koji su knjigu tek počeli čitati, ili to tek planiraju. Vidimo se!
Napomena: Ako želite postati član, pošaljite upit na e-mail voditelju grupe Hrvoju Gaži i pridružite nam se. E-mail: hgazo@yahoo.com

BOŽIĆNA POEZIJA POD ZVIJEZDAMA!
2025-12-12 18:00 - 19:00
Pozivamo vas na večer poezije BOŽIĆNA POEZIJA POD ZVIJEZDAMA! 🌃🌨️🌫️
⏰Program počinje u 18 sati!
Pridružite nam se u Snježnoj kupoli u kojoj će umjesto pahulja čaroliju prosuti poezija! 🔮❄️📚
Prijava na odnosisjavnoscu.gksb@gmail.com

Sastanak Čitateljske grupe
2026-01-15 18:00 - 19:00
Pozivamo vas na prvi ovogodišnji sastanak Čitateljske grupe koji će se održati u Knjižnici u četvrtak 15. siječnja 2026. godine u 18 sati. Čitateljsku godinu započinjemo uz jedno od najznačajnijih djela ruske književnosti, Očevi i djeca autora Ivana Sergejeviča Turgenjeva.

Roman otvara pitanja sukoba generacija, društvenih promjena, ideala i vrijednosti, a Turgenjev nam kroz snažne likove donosi tekst koji je i danas iznimno aktualan. Veselimo se razmjeni dojmova i razgovoru o autorima i knjigama koje ćemo čitati ove godine.

Dobrodošli su svi – dugogodišnji članovi, ali i oni koji se tek žele priključiti, bez obzira jeste li knjigu već pročitali ili to tek planirate.

Napomena: Ako želite postati član Čitateljske grupe, pošaljite upit voditelju grupe Hrvoju Gaži na e-mail: hgazo@yahoo.com i pridružite nam se.

FOTO NATJEČAJ: Rođeni za čitanje
2026-01-26 - 2026-01-30
Postoje oni posebni trenuci koji se pamte cijeli život: miris knjige, glas drage osobe koja čita i maleno stvorenje koje ga sluša. Pokažite nam vaš dragocjeni trenutak čitanja i sudjelujte u našem foto natječaju povodom obilježavanja nacionalnog programa Rođeni za čitanje!

Kako sudjelovati? Od 26. do 30. siječnja 2026. (do 12 sati) u komentarima objave na FB stranici Knjižnice objavite fotografiju koja prikazuje kako čitate:

svojoj djeci

unucima

djeci prijatelja

ili, jednostavno rečeno, dijelite ljubav prema knjizi s najmlađima.

Program Rođeni za čitanje naglašava važnost čitanja djetetu od najranije dobi. Ljubav prema knjigama rađa se upravo u zajedničkim trenucima.

Nagrada Fotografija s najviše lajkova osvaja:

besplatnu obiteljsku članarinu GKSB

poklon iznenađenja Zavirite u svoj album, uhvatite novi čitateljski trenutak i podijelite tu radost s nama! Sretno svima i neka PRIČE KRENU!

BRODSKA dONKOlica
2026-02-04 - 2026-02-25
Poštovani,

predstavljamo vam projekt “BRODSKA dONKOlica” u sklopu kojega smo vam priredili pregršt aktivnosti.
Za početak:

Brodska dONKOlica nastala je kao logičan slijed dvogodišnjeg provođenja projekta „Kreativne radionice za onkološke bolesnike“ s revitalizacijom i nekim projektnim promjenama.
Kreativne radionice je pokrenula i koordinirala dr. Ruža Brešić Pudar na čemu joj zahvaljujemo.

Naime, pokazala se potreba za proširenjem ciljne skupine, stoga je sadržaj osim onkološkim pacijentima, namijenjen i podršci bilo da se radi o ljudima iz neposredne blizine oboljelih ili pak javnosti koja je osjetljiva na onkološke teme i/ili konstruktivno provođenje slobodnog vremena.

Riječ „dONKOlica“ je igra riječi koja ima određenu lakoću u zvuku, a opet ne isključuje važnu informaciju: onu kome su programi namijenjeni i tko je organizator. S druge strane komunicira temu slobodnog vremena kroz riječ ”dokolica”.

Naime, Hrvatski jezični portal navodi da je „DOKOLICA“ „slobodno vrijeme, odnosno vrijeme provedeno izvan posla, obaveza i obrazovanja. To je period odmora, opuštanja i neopterećenog razmišljanja koji omogućuje mentalni i emotivni oporavak te potiče kreativnost.“

Brodsku dONKOlicu financira Pliva, a nastala je kao rezultat suradnje s udrugama onkoloških pacijenata : udruga Nada, udruga Ilco te Hrvatska udruga leukemija i limfomi Podružnica Slavonski Brod.

Partneri u provedbi projekta su Gradska knjižnica Slavonski Brod, Gradsko društvo Crvenog križa , Parasportski savez Sportskog saveza invalida Slavonskog Broda

Kroz dvije godine očekuje vas pregršt aktivnosti koje ćemo mjesečno objavljivati!
PRIDRUŽITE NAM SE!
Napomena: Informacije o projektu i prijavi na radionice možete pronaći i kontaktirati na https://www.facebook.com/ligabpz

Dodjela nagrada za kratku humorističnu priču KLUPKO SMIJEHA 2026.
2026-02-06 18:00 - 19:00
Pozivamo Vas na svečanost dodjele nagrada za kratku humorističnu priču KLUPKO SMIJEHA 2026.
Posebno nam je drago najaviti da će se ova svečanost održati u Knjižnici u četvrtak, 6. veljače 2026. godine s početkom u 18.00 sati i to kao prvi javni program u obnovljenom prostoru Knjižnice nakon provedene Energetske obnove.
Program će se odvijati u znaku smijeha, riječi i dobre energije, a kroz večer će nas voditi Silvio Stilinović; glazbom će vas obgrliti Bernarda Bobovečki. Ovim događajem Gradska knjižnica Slavonski Brod ponovno otvara svoja vrata publici, slaveći književnost, suradnju i novi početak u obnovljenom prostoru. Radujemo se Vašem dolasku i zajedničkom početku nove kulturne sezone!

Novi sastanak Čitateljske grupe
2026-02-12 18:00
Pozivamo vas na novi sastanak Čitateljske grupe koji će se održati u Knjižnici 12. veljače 2026. godine u 18 sati, a ovoga puta razgovaramo o romanu Razgovori s prijateljima irske autorice Sally Rooney.

Kroz suptilan, ali snažan prikaz intimnosti, moći i komunikacije, Rooney istražuje teme ljubavi, identiteta, nesigurnosti i granica u modernim odnosima.

Dobrodošli su svi – bez obzira jeste li roman pročitali, tek ga čitate ili se s njim tek planirate upoznati.

Vidimo se!

Napomena: Ako se želite pridružiti Čitateljskoj grupi, javite se voditelju grupe Hrvoju Gaži na e-mail: hgazo@yahoo.com

Panel rasprava: „Poduzetništvo nije Instagram – realnost iza kulisa“
2026-03-04 17:00 - 18:00
Gošća večeri je Josipa Šimunović – poduzetnica iz Nove Gradiške, formalno magistra hrvatskoga jezika, specijalistica digitalnog marketinga i brendiranja te NLP Practitioner.
Privatno introvertica koja najviše voli svoj mir, dobru knjigu i svoju obitelj – mama trojici dječaka i supruga. Upravo su izazovi usklađivanja ambicija i privatnog života obilježili njezin poduzetnički put.
💬 Tema večeri: Realnost poduzetništva bez filtera
Poduzetništvo na društvenim mrežama često izgleda glamurozno, jednostavno i „posloženo“. No što se zapravo događa iza kulisa?
Na radionici razgovaramo o:
✔️ Najčešćim izazovima i preprekama u svakodnevici jedne poduzetnice
✔️ Kako postaviti prioritete i čuvati svoje vrijeme (bez stalnog osjećaja krivnje)
✔️ Postoji li uopće balans između obitelji i biznisa – i kako ga (realno) postići?
Dotaknut ćemo se i tema poput iscrpljenosti, unutarnjih očekivanja, pritiska okoline te važnosti podrške i zajednice u ženskom poduzetništvu.
Ako si poduzetnica, mama ili žena koja pokušava pronaći način kako uskladiti ambicije i privatni život – ova je radionica za tebe.
Vidimo se 4. ožujka u 17:00 h!
Ulaz besplatan!
📍 Gradska knjižnica Slavonski Brod

DONKOLICA_PROGRAM ZA OŽUJAK
2026-03-05 - 2026-03-27
Poštovani,

Brodska dONKOlica nastala je kao logičan slijed dvogodišnjeg provođenja projekta „Kreativne radionice za onkološke bolesnike“ s revitalizacijom i nekim projektnim promjenama.

Naime, pokazala se potreba za proširenjem ciljne skupine, stoga je sadržaj osim onkološkim pacijentima, namijenjen i podršci bilo da se radi o ljudima iz neposredne blizine oboljelih ili pak javnosti koja je osjetljiva na onkološke teme i/ili konstruktivno provođenje slobodnog vremena.

Riječ „dONKOlica“ je igra riječi koja ima određenu lakoću u zvuku, a opet ne isključuje važnu informaciju: onu kome su programi namijenjeni i tko je organizator. S druge strane komunicira temu slobodnog vremena kroz riječ ”dokolica”.

Naime, Hrvatski jezični portal navodi da je „DOKOLICA“ „slobodno vrijeme, odnosno vrijeme provedeno izvan posla, obaveza i obrazovanja. To je period odmora, opuštanja i neopterećenog razmišljanja koji omogućuje mentalni i emotivni oporavak te potiče kreativnost.“

Brodsku dONKOlicu financira Pliva, a nastala je kao rezultat suradnje s udrugama onkoloških pacijenata : udruga Nada, udruga Ilco te Hrvatska udruga leukemija i limfomi Podružnica Slavonski Brod.

Partneri u provedbi projekta su Gradska knjižnica Slavonski Brod , @Gradsko društvo Crvenog križa , @Parasportski savez Sportskog saveza invalida Slavonskog Broda

Kroz dvije godine očekuje vas pregršt aktivnosti koje ćemo mjesečno objavljivati!
PRIDRUŽITE NAM SE i pratite rad Donkolice!

Program za ožujak:

Bezimena ulica
2026-03-05 18:00 - 19:00
Gradska knjižnica Slavonski Brod i Brodski kulturni krug Pannoniae Gloria pozivaju vas na predstavljanje knjige Bezimena ulica autora Mate Klarića.
Predstavljanje će biti održano 5. ožujka 2026. u prostoriji Velike dvorane Gradske knjižnice Slavonski Brod s početkom u 18 sati.
O knjizi će govoriti: Anita Opačak Krpan, Ivan Stipić, Višnja Zec i autor Mato Klarić.
Svi ste pozvani!

ŽIVOT I DJELO MATIJE PETRA KATANČIĆA- predavanje dr. sc. Dinka Župana
2026-03-10 13:00 - 14:00
30 GODINA POSTOJANJA Podružnice za povijest Slavonije, Srijema i Baranje Hrvatski institut za povijest – Croatian Institute of History

U 2026. navršava se trideset godina od osnutka Podružnice za povijest Slavonije, Srijema i Baranje Hrvatskoga instituta za povijest. Obilježavanje ove značajne obljetnice započinje ciklusom javnih povijesnih predavanja znanstvenika Instituta od kojih je prvo dr. sc. Dinka ŽUPANA – „ŽIVOT I DJELO MATIJE PETRA KATANČIĆA“.

Gradska knjižnica Slavonski Brod, 10. ožujka (utorak) 2026. u 13 sati.

Više o predavanju:

Matija Petar Katančić (1750-1825.) najistaknutiji je hrvatski erudit s kraja 18. i početka 19. stoljeća koji je svojim znanstvenim i stručnim radom pokrivao široko polje tadašnjih humanističkih znanosti. Katančićeva znanstvena rasprava „Dissertatio de columna milliara ad Eszekum reperta“ (Osijek, 1782.) ujedno je i prva arheološka rasprava u Hrvatskoj zbog koje je Katančiću pripao naslov začetnika hrvatske arheologije. Katančić kao teolog, filolog i pjesnik spojili su se u jedno prilikom njegovog sedmogodišnjeg rada na prijevodu Biblije na hrvatski jezik. Katančić nije doživio objavljivanje svoga prijevoda koji je izašavši iz tiska u Budimu 1831./2. ušao u kulturnu povijest Hrvatske kao prvi cjeloviti objavljeni prijevod Biblije.
U predavanju će se prikazati Katančićevo školovanje, njegov franjevački život, profesorski rad u gimnazijama u Osijeku i Zagrebu te na sveučilištu u Pešti, njegov doprinos razvoju humanističkih znanosti i vrednovanje njegove ostavštine u Gradu Valpovu.

Ja sam žena, majka, planinarka
2026-03-11 18:00 - 19:00
Pozivamo vas na prikazivanje filma s puta u Južnu Ameriku.
Sandra Drmić, autorica filma, predstavit će svoj životni i profesionalni put, spoj znanosti, umjetnosti i planinarske strasti te prikazati film o putovanju Južnom Amerikom “U svijetu Pachamame”.
Vidimo se u srijedu, 11. ožujka 2026. u 18 sati u Velikoj dvorani Knjižnice.

Kada se život zatrese: psihološko putovanje kroz rak dojke
2026-03-12 18:00 - 19:00
U povodu 19. Tjedna psihologije u Hrvatskoj pozivamo Vas na javno predavanje “Kada se život zatrese: psihološko putovanje kroz rak dojke” koje će održati dr.sc. Gordana Kuterovac Jagodić psihologinja s Filozofskog fakulteta u Zagrebu i autorica knjige “Kvadrant žene”.Predavanje je namijenjeno široj javnosti, oboljelima i njihovim bližnjima, kao i svima koji žele bolje razumjeti emocionalnu dimenziju suočavanja s bolešću.Cilj je pružiti razumijevanje, normalizirati iskustva i ponuditi psihološke uvide koji mogu pomoći u nošenju s izazovima bolesti.Vidimo se 12. ožujka u Gradskoj knjižnici Slavonski Brod
